google/wiki40b huggingface dataset:
บ้านมนังคศิลา

ประวัติ

บ้านมนังคศิลาเดิมเป็นบ้านที่พระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้สร้างพระราชทานแก่พระยาอุดมราชภักดี ต่อมาบ้านหลังนี้ติดจำนองไว้กับธนาคารเอเซีย กระทั่งปี พ.ศ. 2495 รัฐบาลในสมัยจอมพล ป.พิบูลสงคราม เป็นนายกรัฐมนตรี ได้ทำเรื่องขอไถ่ถอนมาใช้เป็นบ้านพักรับรองอาคันตุกะของรัฐบาล และใช้เป็นที่ประชุมปรึกษาของสมาชิกสภาผู้แทนฝ่ายสนับสนุนรัฐบาล  โดยให้สำนักนายกรัฐมนตรีเป็นผู้ดูแลรักษา ต่อมาในปี พ.ศ. 2498 จอมพล ป.พิบูลสงคราม ก่อตั้งพรรคเสรีมนังคศิลา ร่วมกับพลตำรวจเอกเผ่า ศรียานนท์ ได้ใช้บ้านหลังนี้เป็นที่ทำการพรรค   
ในปี พ.ศ. 2518 สภาสตรีแห่งชาติ ได้ย้ายเข้ามาตั้งสำนักงานในบ้านมนังคศิลา จนถึงปัจจุบัน
ในปี พ.ศ. 2535 มูลนิธิองค์กรกลางเพื่อประชาธิปไตย ได้ย้ายเข้ามาตั้งสำนักงานในบ้านมนังคศิลา คำสั่งสำนักนายกรัฐมนตรีที่ 3/2535 สมัยอดีตนายกรัฐมมนตรี นายอานันท์ ปันยารชุน  จนถึงปัจจุบัน
ในปี พ.ศ. 2549 รัฐบาลของ พล.อ.สุรยุทธ์ จุลานนท์ ได้ใช้ส่วนหนึ่งของบ้านมนังคศิลาเป็นหอเกียรติภูมินายกรัฐมนตรี เพื่อแสดงภาพ ประวัติ และผลงานเด่นของ
นายกรัฐมนตรี ตั้งแต่คนแรกจนถึงปัจจุบัน โดยมุ่งหวังให้เป็นศูนย์การเรียนรู้การพัฒนาทางการเมืองในระบอบประชาธิปไตย
ในปี พ.ศ. 2557 รัฐบาลของ พล.อ.ประยุทธ์ จันทร์โอชา ได้ใช้บ้านมนังคศิลาเป็นที่ทำการ

ของ คสช. แทนกองบัญชาการกองทัพบก
ศาลากลางกรุงมอสโก

ศาลากลางกรุงมอสโก ก่อสร้างโดยอิฐแดงตั้งอยู่ทางทิศตะวันออกของพิพิธภัณฑ์แห่งชาติ สถาปัตยกรรมแบบไฮบริดที่เป็นเอกลักษณ์ของศิลปะฟื้นฟูประเทศรัสเซีย รูปแบบสถาปัตยกรรมฟื้นฟูเรอแนซ็องส์ ในช่วงเวลาสหภาพโซเวียตปกครองศาลากลางทำหน้าที่เป็นพิพิธภัณฑ์วลาดีมีร์ เลนิน

ประวัติ

ในประเทศแทบยุโรปส่วนมากในขณะนั้นมีศาลากลางแต่กรุงมอสโกไม่มีศาลากลาง ในปลายศตวรรษที่ 19 จัตุรัสแดงและบริเวณใกล้เคียงกำลังได้รับการปรับปรุงใหม่ในรูปแบบใหม่ ศาลากลางกรุงมอสโกก็ได้มีการปรับปรุงโดยมีผู้เสนอเป็นจำนวนมากจนสถาปนิกดิมิถี ชิคชีก้า (1835-94) ได้กลายเป็นผู้ชนะ
การก่อสร้างได้เริ่มหลังจากนั้น 3 ปีโดยมีเศษซากจากต้นศตวรรษที่ 18 ได้เอามารวมกันอยู่ในโครงสร้างเดียวกัน หลังการปฏิวัติรัสเซีย ในปีพ.ศ. 2460 อาคารเสร็จสิ้นแล้วศาลากลางกรุงมอสโกถูกยกเลิกและถูกส่งมอบให้เป็นพิพิธภัณฑ์ศาลากลางกรุงมอสโก
หลังจากสหภาพโซเวียตที่แห่งนี้ได้เป็นพิพิทภัณฑ์แห่งชาติ
สุชาติ เทียนทอง

ประวัติ

สุชาติ เทียนทอง ชื่อจริง ประเทือง เทียนสุวรรณ เกิดที่ ต.สำเภาร่ม อ.เมือง  จังหวัดพระนครศรีอยุธยา เมื่อปี พ.ศ. 2481 มีประสบการณ์ทำงานมาหลายอย่าง เช่น พายเรือขายของ ทำงานรับจ้าง ชกมวย เนื่องจากมีฐานะยากจน  
เมื่ออายุ 18 ปี ได้เข้าเป็นสมาชิกวงจุฬารัตน์ ของครูมงคล อมาตยกุล บันทึกเสียงครั้งแรก ด้วยผลงานเพลงจากฝีมือการแต่งเพลงของตัวเอง ในเพลง บ้านนาของเรา และมีเพลงที่ประสบความสำเร็จเช่น ครวญหาแม่, ปักษ์ใต้วิปโยค, ปลาบู่ทอง, วันสุดท้าย และ วิวาห์อาดูร 
หลังจากนั้นได้ลาออกจากวงจุฬารัตน์ และมาตั้งวงดนตรีของตนเอง  ต่อมาเกิดปัญหาคออักเสบ ต้องผ่าตัดต่อมทอนซิล ทำให้เสียงของสุชาติที่เคยหวาน ก็กลับใหญ่ ไม่สามารถร้องเพลงแบบเดิมได้ สุชาติจึงเปลี่ยนแนวมาร้องเพลงแนวสนุก เช่นเพลง  เหล้าจ๋า, เพราะคุณคนเดียว, รักกันบ่ได้ , แว่นวิเศษ ได้รับความนิยมอย่างมาก และยังได้นำเอาเพลงสากล มาแปลงเนื้อเป็นเพลงไทยลูกทุ่ง อย่างมารักกัน และดิงดอง กันบ่  ในปี 2527 สุชาติต้องยุบวงดนตรี และทุ่มเทกับการแต่งเพลง เพื่อเก็บเงินไว้ทำศพแม่  เพลงสุดท้ายที่สุชาติได้แต่งไว้มีชื่อว่า "พบกันที่เชิงตะกอน" รวมแล้ว สุชาติ เทียนทองมีผลงานเพลงที่ประพันธ์ไว้ 484 เพลง
สุชาติ เทียนทอง เสียชีวิตจากโรคประจำตัว เมื่อ 23 มิถุนายน พ.ศ. 2528 สวดศพที่วัดเชิงหวาย และฌาปนกิจวันที่ 2 ก.ค. 2528 โดยมีนายห้างประจวบ จำปาทอง ดูแลเรื่องการทำศพ เนื่องจากสุชาติ เสียชีวิตในช่วงที่อยู่ในฐานะยากจนมาก

ปัญหาลิขสิทธิ์

หลังการเสียชีวิต ทายาทของสุชาติ มีปัญหาเรื่องลิขสิทธิ์เพลงของสุชาติกับห้างเสียงสยาม แผ่นเสียงเทป ของนายปรีชา อัศวฤกษ์นันท์ ซึ่งศาลได้ตัดสินให้ต่างฝ่ายต่างสามารถให้เช่าลิขสิทธิ์ได้ แต่ส่วนใหญ่ คนในวงการจะเช่าลิขสิทธิ์กับอดีตภรรยา คือ นาง สุมน เทียนทอง เพราะต้องการช่วยเหลือทายาทของนักแต่งเพลงผู้ล่วงลับ
ฟุตบอลโลกหญิง 2019 รอบคัดเลือก

รอบคัดเลือก

ทีมที่ผ่านเข้ารอบสุดท้ายของฟุตบอลหญิงเอเชียนคัพได้แก่ ฟิลิปปินส์ (ในฐานะรองชนะเลิศ เนื่องจากทีมชนะเลิศคือจอร์แดนซึ่งผ่านเข้ารอบในฐานะเจ้าภาพ) เกาหลีใต้ ไทย และเวียดนาม
มาเฟีย

มาเฟีย (อังกฤษ: Mafia) เป็นกลุ่มคน หรือสมาชิกของกลุ่มคน ที่รวมตัวกันเพื่อประกอบมิจฉาชีพในการทำมาหากิน โดยดั้งเดิมแล้ว มาเฟีย คือ กลุ่มพันธมิตรในยุคกลางของอิตาลี ที่รวมตัวกันเพื่อต่อต้านชาวนอร์มันและชาวเติร์ก ต่อมาจึงกลายเป็นคำเรียกองค์กรลับต่างๆ ในอิตาลี
มาเฟีย เป็นชื่อเรียกของกลุ่มสังคมที่ผิดกฎหมายอย่างลับๆ เชื่อกันว่าเกิดขึ้นครั้งแรกในช่วงกลางของศตวรรษที่ 18 ในซิซิลีประเทศอิตาลี จากนั้นจึงเริ่มแผ่กระจายไปยังสหรัฐอเมริกาแคนาดา และออสเตรเลีย
มาเฟียในซิซิลี จะถูกเรียกว่า Cosa nostra หรือในภาษาอังกฤษ เรียกว่า Our thing จะเมื่อช่วงปลายศตวรรตที่ 18 ชาวอิตาลีจำนวนมากอพยพไปอยู่ที่อเมริกา แคนาดา สังคมของมาเฟียในอเมริกาจึงเกิดขึ้นจนถึงปัจจุบันส่วนใหญ่มาจากซิซิลี 
มีและมาเฟียประมาณ 20 ครอบครัวทั่วสหรัฐอเมริกา โดยหลักๆจะต้องปฏิบัติตามกฏที่เรียกว่า Code of omerta ซึ่งเป็นธรรมเนียมดั้งเดิมของชาวซิซิเลียน และจะมีสภาที่เรียกว่า The commission ออกคำสั่งโดยใช้ครอบครัวหลักๆอยู่ที่นิวยอร์ทั้งห้าครอบครัว ได้แก่ Genovese ,Gambino ,Bonanno ,Lucchese ,Colombo ส่วนครอบครัวอื่นๆจะกระจายอยู่ทั่วไปทั้งสหรัฐอเมริกาส่วนมากจะอยู่ในแถบ East coast ส่วนมาเฟียดั้งเดิมในซิซิลีจะเรียกครอบครัวว่า Clan หรือ Cosca แทนคำว่า Family แบบของมาเฟียอเมริกา 
ส่วนมาเฟียจากทางใต้ของอิตาลีท้องถิ่นอื่นๆจะเรียกแตกต่างกันไป เช่น มาเฟียจากจังหวัด เนเปิลส์ จะเรียกตัวเองว่า Camorra หรือ Camorrista มีหลายครอบครัวหลายแคลนแบ่งตามท้องที่กันไปเช่น Casalesi clan , Di Lauro clan ,Nuvoletta clan ,Vollaro clan เป็นต้น 
และมาเฟียจากแคว้นคาลาเบรีย จะเรียกว่า 'Ndrangheta ส่วนจะใช้เรียกครอบครัวด้วยคำว่า'Ndrina ยกตัวอย่างเช่น 'Ndrina Commisso,'Ndrina Piromalli,'Ndrina Ursini,'Ndrina Ierinò
Sacra Corona Unita เป็นชื่อเรียกของมาเฟียจากแคว้นปุลยา และ Basilischi เป็นชื่อเรียกมาเฟียที่มีถิ่นกำเนิดในแคว้นบาซีลีคาตา ทั้งหมดอยู่ในภาคใต้ของอิตาลี
และพิธีกรรมของมาเฟียก็จะคล้ายคลึงกันแต่สมาชิกต้องสืบเชื้อสายอิตาเลียนโดยตรงและนับถือศาสนาโรมันคาทอลิก และผู้ที่เป็นสมาชิกอย่างเต็มตัวโดยผ่านพิธีกรรมมาแล้วผู้ใดผู้หนึ่งจะแตะต้องหรือฆ่าไม่ได้นอกจากได้รับคำสั่งจากหัวหน้าครอบครัว ส่วนมากมาเฟียจะอยู่ในจังหวัดทางภาคใต้ของอิตาลี
อันที่จริง มาเฟียไม่ได้ทำแต่เรื่องผิดกฎหมายเท่านั้น แต่ยังรับใช้ราชวงศ์ หรือมีส่วนร่วมในหน่วยงานของรัฐ หรือแม้แต่การแผ่ขยายอาณาเขตของตนและยังมีส่วนร่วมในการช่วยสงครามโลกครั้งที่สอง
เทศบาลตำบลหนองตาด

ประชากร

จำนวนประชากรในเขตเทศบาลตำบลหนองตาด มีจำนวน 10,780 คน  2,389 ครัวเรือน

อาชีพในเขตเทศบาล

อาชีพที่ประชากรส่วนใหญ่ คือ อาชีพเกษตรกรรม, รับราชการ, อาจจะมีอาชีพรับจ้างทั่วไป และค้าขายประกอบกันบ้างเล็กน้อย
วินซ์ แม็กแมน ซีเนียร์

ประวัติ

Vincent J. บิดาของ Vicent K. Mcmahon หรือเจ้าของ WWE คนปัจจุบันเติบโตมากับธุรกิจ มวยสากล และ มวยปล้ำ เขาได้รับอิทธิพล และแรงบันดาลใจมาจาก Jess McMahon พ่อของเค้า ซึ่งเป็นโปรโมเตอร์ชื่อดังในยุคนั้น Vince J. เรียนรู้การทำงานเป็นโปรโมเตอร์อย่างขยันและรวดเร็วตั้งแต่ยังเล็ก ไม่แปลกเลยที่ Vince J. จะอยากมีกิจการและความฝันเป็นของตนเอง ในปี 1935 เพียงแค่อายุ 20 ปี Vince J. ก็สามารถที่จะโปรโมต แมตส์ที่ตัวเค้าเองเป็นคนจัดขึ้นได้เป็นครั้งแรก ใน Hamstead, New York แต่ก็เป็นที่น่าเสียดาย ก่อนที่ชื่อของ Vince J. จะเข้ามามีบทบาทกับอาณาเขตมวยปล้ำ ในดินแดนตะวันออกเฉียงเหนือ เจ้าตัวก็ต้องถูกส่งออกไปเพื่อรับใช้ชาติ ในสงครามโลกครั้งที่ 2 เสียก่อน สงครามครั้งนั้นทำให้ความคิดที่จะก่อตั้งความฝันของเค้า ต้องเลื่อนออกไปหลายปี แต่นั่นก็ไม่สามารถจะทำให้ Vince ล้มเลิกความฝันนั้นได้ หลังสงครามโลกจบลงเค้ากลับมาพร้อมกับความกระหายในการตามล่าความฝันอีกครั้ง
แต่ก็เป็นที่น่าเสียดาย เพราะเมื่อ Vince J. กลับเข้ามาสู่ วงการธุรกิจนี้ ดินแดนอาณาเขตของ New York แทบทั้งหมดก็ตกเป็นของ Joseph "Toots" Mondt ไปเสียแล้ว Vince J. ไม่สามารถต้านทานอำนาจที่มีอยู่ในมือ ของ Joseph ไว้ได้เจ้าตัวจึงต้องออกไปตามล่าหาความฝันที่อื่น Vince J. เลือกที่จะไปตั้งถิ่นฐานครั้งใหม่อีกครั้งที่เมืองหลวงอย่าง Washington, D.C., เค้าเริ่มต้นจากการบริหารและจัดการสนามอย่าง Turner's Arena สนามที่เก่าคร่ำครึซึ่งครั้งหนึ่งเจ้าของของสนามแห่งนี้ก็คืออดีตแชมป์มวยปล้ำรุ่น middleweight อย่าง William "Joe" Turner สีปีผ่านไป McMahon จัดคอนเสิร์ต และมวยปล้ำรายสัปดาห์นับครั้งไม่ถ้วน ก่อนที่เจ้าตัวจะสามารถ ซื้อกิจการของ Turner's Arena ไปได้อย่างเต็มตัวในเดือน ธันวาคม ปี 1952
และแล้วหลังจากที่ Vince J. มีสังเวียนมวยปล้ำเป็นของตนเองแล้ว เค้าจึงไม่รอช้าที่จะทำการก่อตั้งสมาคมมวยปล้ำของตนเองอย่างเป็นทางการ ในวันที่ 7 มกราคม ปี 1953 ภายใต้ชื่อ Capitol Wrestling Corporation ช่วงเวลาระยะแรกของสมาคม เต็มไปด้วยปัญหาและการขาดทุน จนสมาคมเกือบจะต้องปิดกิจการลงไปหลายต่อหลายครั้ง แต่หลังจากที่ Vince J. มีวิสัยทัศน์ที่ก้าวไกล และนำเอาธุรกิจสื่อ อย่างโทรทัศน์เข้ามาเกี่ยวข้อง ซึ่งถือว่าเป็นเรื่องแปลกใหม่อย่างมากในขณะนั้น เพราะโปรโมเตอร์หลายคนไม่ให้ความสนใจและความเข้าใจในเรื่องของ สื่ออย่างโทรทัศน์ Capitol Wrestling ก็ดูท่าจะต่ออายุของสมาคมออกไปได้อีกหน่อย
ในวันที่ 5 มกราคม 1956 Vince J. ได้ทำการฉายเทปบันทึกการแข่งขันมวยปล้ำของสมาคม Capitol Wrestling เป็นครั้งแรก ผลปรากฏว่า Capitol Wrestling ดังเป็นพลุแตก เรตติ้งดีวันดีคืนอย่างฉุดไม่อยู่ คนแห่มาดูในสนามแทบแตกในแต่ละครั้งที่จัด และภายใน 6 ปี ตลาดโทรทัศน์ใน New York ก็ต้องการที่จะดึงเอา Capitol Wrestling เข้าไปเผยแพร่เพื่อทำกำไร และแล้วหลังจากนั้นด้วยการช่วยเหลือของ Joe Mondt นักโปรโมเตอร์ชื่อดังแห่ง New York ทำให้ Vince J. ได้มีโอกาสเข้าไปจัดมวยปล้ำ ณ สนามอันทรงเกียรติอย่าง Madison Square Garden
แฟนๆที่ Madison Square Garden ชื่นชอบ Capitol Wrestling เป็นอย่างมาก จำนวนคนดูแทบจะเต็มสนามทุกครั้งในแต่ละสัปดาห์ที่จัด และด้วยวิสัยทัศน์ที่กว้างไกลของเค้า บวกกับ ความพยายามที่ไม่เคยจะหยุดยั้ง ท้ายที่สุดในปี 1960 Vince J. ก็ได้เป็นโปรโมเตอร์รายใหญ่ที่สุดของ ดินแดนตะวันออกเฉียงเหนือแห่งสหรัฐอเมริกา
ในวันที่ 24 พฤษภาคม 1984 Vince J. ได้เสียชีวิตลงในวัย 69 ปี ด้วยโรคมะเร็งตับอ่อน
ในปี 1996 Vince J. ได้รับการเสนอชื่อเข้าสู่หอเกียรติยศดับเบิลยูดับเบิลยูอี
ชาติ

ชาติ หมายถึงกลุ่มคนที่มีภาษา วัฒนธรรม และ/หรือ เชื้อชาติ เดียวกันหรือใกล้เคียงกัน ต้องมีจุดร่วมของการเป็นชาติด้วย เช่น มีประวัติศาสตร์ วัฒนธรรมที่สืบต่อกันมา หรือมีเป้าหมายที่ดีสำหรับการรวมเป็นชาติเดียวกันและความเจริญ

ทางบาลี นั้น
ชาติ  แปลว่า  การเกิด   ซึ่งก็มีทั้งการเกิดทางกายและการเกิดทางจิต   โดยชาติในปฏิจจสมุปบาทนี้ก็คือการเกิดทางจิต  คือจากจิตที่บริสุทธิ์ที่ไม่มีความยึดถือว่ามีตัวตนใดๆเกิดขึ้น แล้วก็มีความยึดถือว่ามีตัวตนเกิดขึ้นมา อย่างนี้เรียกว่าเป็นชาติ หรือการเกิด
ห้ามจอดควาย

ความในใจ

มีเพลง สัญญาหน้าฝน ที่โดดเด่นในเชิงเห็นภาพ ผมเขียนจากความรู้สึกแบบคนอกหัก
มีเพลงอย่าง นส.3 ก.ที่ผมเขียนได้ดีอีกเพลงหนึ่ง เล็กกลับมารวมกับผมและออกทัวร์ด้วยกันอีกครั้งหนึ่ง
เพลง กอทูเล เป็นเพลงที่ผมเขียนงานด้านสิทธิมนุษย์ชนของแผ่นดินพม่า ต่อจากเพลง ฉานสเตท ที่อยู่ในชุดทำมือ
แอ๊ด คาราบาว (10.เม.ย.2533)
สวอนเลก

สวอนเลก (อังกฤษ: Swan Lake; รัสเซีย: Лебединое Озеро, Lebedínoye Ózero) เป็นบัลเลต์ โอปุสที่ 20 โดยปิออตร์ อิลิช ไชคอฟสกี ที่แต่งขึ้นระหว่างปี ค.ศ. 1875-1876 โดยมีเค้าโครงมาจากนิทานของรัสเซีย และจากตำนานพื้นเมืองของเยอรมัน เล่าเรื่องราวของเจ้าหญิงชื่อ "โอเดตต์" ที่ถูกสาปให้กลายร่างเป็นหงส์ในเวลากลางวัน และเป็นมนุษย์ในเวลากลางคืน โอเดตต์มีความรักกับเจ้าชายชื่อ "ซิกฟรีด" แต่มีอุปสรรคทำให้ไม่สามารถอภิเษกสมรสกันได้
บัลเลต์เรื่องสวอนเลกแบ่งออกเป็น 4 องก์ จัดแสดงรอบปฐมทัศน์เมื่อวันที่ 20 กุมภาพันธ์ ค.ศ. 1877 ที่โรงละครบอลชอย มอสโก ออกแบบท่าเต้นโดย Julius Reisinger  จากนั้นได้มีการจัดแสดงอีกหลายครั้งโดยคณะบัลเลต์หลายคณะ แต่ฉบับที่มีชื่อเสียงที่สุดเป็นการแสดงโดยคณะมาริอินสกี้บัลเล่ต์ จัดแสดงครั้งแรกเมื่อวันที่ 15 มกราคม ค.ศ. 1895 ที่โรงละครมาริอินสกี้ เซนต์ปีเตอร์สเบิร์ก ออกแบบท่าเต้นโดย Marius Petipa และ Lev Ivanov
อำนวย นิ่มมะโน

ประวัติ

พลตำรวจโท อำนวย นิ่มมะโน เกิดเมื่อวันที่ 5 กุมภาพันธ์ พ.ศ. 2498 ที่ตำบลบ่อยาง อำเภอเมืองสงขลา จังหวัดสงขลา  เป็นนักเรียนนายร้อยตำรวจ รุ่นที่ 31 (นรต.31) สำเร็จการศึกษาเมื่อปี พ.ศ. 2521

ประวัติการทำงาน

พลตำรวจโท อำนวย นิ่มมะโน รับราชการในสังกัดกรมตำรวจ ดำรงตำแหน่งผู้บังคับหมู่ครั้งแรก เมื่อปี พ.ศ. 2528 สังกัดกองกำกับการ 2 กองทะเบียนคนต่างด้าวและภาษีอากร และได้ตั้งใจปฏิบัติหน้าที่จนได้รับการเลื่อนตำแหน่งเรื่อยมา อาทิ เป็นผู้บังคับการ ในปี พ.ศ. 2540 เป็นรองผู้บังคับการตำรวจนครบาล 8 ในปี พ.ศ. 2543 เป็นผู้บังคับการตำรวจนครบาล 2 ในปี พ.ศ. 2547 เป็นผู้บังคับการตำรวจนครบาล 1 ในปี พ.ศ. 2549 และตำแหน่ง สารวัตร งานป้องกันและปราบปราม ในปี พ.ศ. 2553 เขายังเป็นผู้ปฏิบัติการโฆษกศูนย์อำนวยการแก้ไขสถานการณ์ฉุกเฉิน ในปี พ.ศ. 2553 เขาเป็นหนึ่งในนายตำรวจที่ถูกเกลียดชังจากฝ่ายพันธมิตรประชาชนเพื่อประชาธิปไตยและนปช.ในวิกฤตการณ์การเมืองไทย พ.ศ. 2548–2553 ในปี พ.ศ. 2557 ในรัฐบาล ยิ่งลักษณ์ ชินวัตร เขาถูกย้ายไปเป็นรองผู้อำนวยการกองบัญชาการศึกษา สำนักงานตำรวจแห่งชาติ 
ในปี พ.ศ. 2557 หลังการรัฐประหารในวันที่ 22 พฤษภาคม ปีเดียวกัน ได้รับคำสั่งให้ย้ายมารับรองผู้บัญชาการตำรวจนครบาลเหมือนเดิม จากพลตำรวจโท จักรทิพย์ ชัยจินดา รักษาการผู้บัญชาการตำรวจนครบาล โดยดูแลงานด้านการจราจรและสืบสวน
เมื่อวันที่ 26 มกราคม พ.ศ. 2559 หม่อมราชวงศ์สุขุมพันธุ์ บริพัตร ผู้ว่าราชการกรุงเทพมหานคร ได้ลงนามแต่งตั้งพลตำรวจโท อำนวย นิ่มมะโน ให้ดำรงตำแหน่งที่ปรึกษาผู้ว่าราชการกรุงเทพมหานคร ตั้งแต่ 1 กุมภาพันธ์ พ.ศ. 2559 ต่อมามีคำสั่งกรุงเทพมหานคร ที่ 3178/2559 ลงวันที่ 21 ตุลาคม พ.ศ. 2559 แต่งตั้ง พลตำรวจโท อำนวย นิ่มมะโน เป็นรองผู้ว่าราชการกรุงเทพมหานคร และในวันที่ 24 สิงหาคม พ.ศ. 2560 มีคำสั่งกรุงเทพมหานคร ที่ 2650/2560 ให้พลตำรวจโท อำนวย นิ่มมะโน พ้นจากตำแหน่งรองผู้ว่าราชการกรุงเทพมหานคร โดยแต่งตั้งพลตำรวจโท ชินทัต มีศุข เป็นรองผู้ว่าราชการกรุงเทพมหานครแทน
กล้องปริทรรศน์

กล้องปริทรรศน์, กล้องตาเรือ หรือ กล้องดูแห่ (อังกฤษ: periscope) คือกล้องรูปร่างแท่งสี่เหลี่ยมหรือทรงกระบอก ด้านในประกอบด้วยกระจกเงาสองแผ่นติดอยู่ที่ปลายแต่ละด้านของกล้อง โดยให้ด้านเงาเอียงขนานเข้าหากัน ทำมุม 45 องศากับลำกล้อง และปลายกล้องสองด้านจะเจาะรูด้านข้างให้แสงส่องถึงด้านเงาของกระจก โดยให้ช่องที่ปลายด้านหนึ่งเป็นช่องแสงเข้า ช่องที่ปลายอีกด้านหนึ่งเป็นช่องสำหรับมอง
คำว่า "ปริทรรศน์" (ปะ-ริ-ทัด) มาจากคำภาษาสันสกฤต ว่า ปริ กับ ทรฺศน แปลว่า การสำรวจ หรือ การดูไปรอบ ๆ
เมื่อนำไปใช้ แสงจากวัตถุจะเข้าทางช่องแสงเข้า สะท้อนกระจกบานแรกลงมาตามลำกล้อง และสะท้อนกระจกบานที่สอง เข้าสู่ตาของผู้สังเกต ทำให้ผู้สังเกตสามารถเห็นวัตถุที่อยู่สูงกว่าระดับสายตา หรือถูกสิ่งกีดขวางบังอยู่เช่นกำแพงหรือฝูงชนได้
เส้นเมริเดียนแรก

ปฐมเมริเดียน หรือ เส้นเมริเดียนปฐม หรือ เส้นเมริเดียนแรก (อังกฤษ: prime meridian) เป็นเส้นเมริเดียน (เส้นของลองติจูด) ที่ถูกกำหนดให้เป็น 0°
การประชุมสากลทั่วโลกกำหนดให้เส้นเมริเดียนแรกในปัจจุบันลากผ่านเมืองกรีนิช ลอนดอน สหราชอาณาจักร เป็นที่รู้จักกันว่า เส้นเมริเดียนสากล หรือ เส้นเมริเดียนกรีนิช ในเมืองกรีนิชมีการตีเส้นถาวรที่ 0° เป็นแนวโลหะยาวตลอดทั้งเมือง ส่วนในอดีตเส้นเมริเดียนแรกเคยถูกกำหนดในตำแหน่งอื่น ๆ นอกจากกรีนิชมาแล้วไม่ต่ำกว่า 20 แห่ง
เส้นเมริเดียนแรกเริ่มต้นจากขั้วโลกเหนือมุ่งหน้าไปทางใต้ ผ่านสหราชอาณาจักรที่เมืองกรีนิช ไปยังประเทศฝรั่งเศส ประเทศสเปน ประเทศอัลจีเรีย ประเทศมาลี ประเทศโตโก ประเทศกานา และผ่านอีกหลายจุดจนถึงขั้วโลกใต้เป็นเส้นตรงเดียวกัน
วัดโพธิ์งาม

ประวัติวัด

วัดโพธิ์งาม วัดนี้ สร้างเมื่อใดและใครเป็นผู้สร้าง ไม่มีผู้ใดสามารถให้ความกระจ่างได้ เพราะไม่มีอะไรเป็นหลักฐานให้ปรากฏเลย เพียงแค่ทราบว่า เป็นโบราณที่สร้างมานานแล้ววัดหนึ่ง วัดโพธิ์งามได้รับวิสุงคามสีมา ปี พ.ศ. 2450 ส่วนผู้ที่ปฏิสังขรณ์กันสืบมาๆมานั้นก็คงเป็นเจ้าอาวาส และประชาชนในตำบลนี้และได้ทำนุบำรุงสืบมาจนถึงปัจจุบันนี้

“หลวงพ่อย้อย” พระประธานประจำอุโบสถหลังเก่า

“หลวงพ่อย้อย” เป็นพระปางมารวิชัย ทำด้วยศิลาแดง หน้าตัก 145 ซ.ม. สูงจากพื้นฐานที่รองประทับนั่งถึงพระเกตุจุฬา 200 ซ.ม. พระที่สร้างขึ้นใหม่เมื่อประมาณ 50 ปีเศษ เพื่อประจำอุโบสถหลังใหม่อีกรูปหนึ่ง เป็นพระหล่อด้วยโลหะต่างๆ เป็นพระปางมารวิชัย
สกายวอล์กช่องนนทรี

สกายวอล์กช่องนนทรี สะพานช่องนนทรี หรือ สกายวอล์กนราธิวาสตัดสาทร เป็นทางเดินลอยฟ้าและลานกิจกรรมที่ตั้งอยู่เหนือแยกสาทร–นราธิวาสในเขตบางรัก–เขตสาทร ปัจจุบันอยู่ภายใต้การดูแลของกรุงเทพมหานคร ใช้เป็นเป็นทางเดินเชื่อมต่อระหว่างสถานีช่องนนทรีของรถไฟฟ้าบีทีเอส สถานีสาทรของบีอาร์ที ออฟฟิศ โรงแรม และที่พักอาศัยในบริเวณดังกล่าว เช่น ตึกเอ็มไพร์ และสาทรสแควร์ ทางเดินลอยฟ้าแห่งนี้ยังเป็นสัญลักษณ์ที่สำคัญของกรุงเทพมหานครแห่งหนึ่ง และด้วยภูมิทัศน์ที่มีอาคารสูงและตึกระฟ้าล้อมรอบ สถานที่นี้จึงเป็นเหมือนสัญลักษณ์ของความเป็นสมัยใหม่ของกรุงเทพมหานคร

ประวัติ

จุดประสงค์หลักเดิมของการสร้างสกายวอล์กคือเพื่อเชื่อมอาคารออฟฟิศ โรงแรม และคอนโดมิเนียมที่ตั้งอยู่ล้อมรอบแยกสาทร–นราธิวาส ให้สามารถเดินได้ถึงกันโดยไม่ต้องอาศัยสะพานลอยเพื่อข้ามฝั่งถนนสาทรและคลองสาทร กลุ่มบริษัทเอกชนที่เกี่ยวข้องกับอาคารในบริเวณจึงสร้างสะพานแห่งนี้ขึ้น เปิดใช้ในครั้งแรกในปี พ.ศ. 2553 ก่อนจะมอบให้อยู่ภายใต้การดูแลของกรุงเทพมหานคร

การปรากฏตัวในสื่อ

สถานที่แห่งนี่ใช้เป็นสถานที่ถ่ายทำละครโทรทัศน์ ภาพยนตร์ โฆษณา และ มิวสิกวิดีโอ จำนวนมาก เช่น โฆษณาชุดของช็อปปี้ ออนไลน์ช็อปปิ้ง ภาพยนตร์บอลลีวูดเรื่อง Bloody Ishq (2013) และ Rascals (2011)

ลานกิจกรรม

สถานที่แห่งนี้เป็นจุดที่มีการสัญจรทางเท้ามากที่สุดแห่งหนึ่งในกรุงเทพมหานคร ตรงลานกว้างสาธารณะจึงมีการจัดกิจกรรมต่าง ๆ เช่น งานจัดแสดงแพนด้า 1,600 และแฟล็ชม็อบเมื่อปี พ.ศ. 2557
รักจัง

เนื้อเรื่องย่อ

รักจัง บอกเล่าเรื่องราวความรักของ ฟิล์ม (รัฐภูมิ โตคงทรัพย์) นักร้องซูปเปอร์สตาร์ชื่อดัง กับ จ๋า (พอลล่า เทเลอร์) ปาปารัสซี่สาว ที่ตามถ่ายภาพฟิล์มถึงอำเภอปาย เพื่อเอาไปขายให้กับสำนักพิมพ์ แต่แล้วฟิล์มก็เกิดอุบัติเหตุระหว่างเดินทาง รถของฟิล์มตกเขาจนทำให้ฟิล์มความจำเสื่อม แต่ฟิล์มได้รับความช่วยเหลือจาก ลอซู (อื้ด โปงลางสะออน) โดยมี อาล่า (ลาล่า โปงลางสะออน) และอาลู่ (ลูลู่ โปงลางสะออน)
และเมื่อจ๋าเจอฟิล์มอีกครั้งและได้รู้ว่าฟิล์มความจำเสื่อม จ๋าจึงได้โอกาสสร้างข่าวเพื่อขายให้กับสำนักพิมพ์ แต่เมื่อจ๋ารู้จักฟิล์มมากเท่าไหร่ ก็ยิ่งทำให้ความรู้สึกของเธอกับฟิล์มนั้นเปลี่ยนไป แต่เมื่อความจำของฟิล์มกลับคืนมา จึงทำให้ฟิล์มหลงลืมความทรงจำระหว่างเขากับจ๋า จนเหลือเพียงความทรงจำที่เลือนลาง ที่รอคอยวันที่ความทรงจำเหล่านั้น กลับคืนมา

รางวัล

รักจัง ได้รับรางวัล "ถ่ายภาพยอดเยี่ยม" (เรืองวิทย์ รามสูต) จากงานประกาศผลรางวัลภาพยนตร์แห่งชาติ สุพรรณหงส์ ครั้งที่ 16 ประจำปี พ.ศ. 2549
ผู้ชนะย่อมไม่เสพยา

ผู้ชนะย่อมไม่เสพยา (อังกฤษ: Winners Don't Use Drugs) เป็นคำขวัญต่อต้านยาเสพติด ซึ่งรวมอยู่ในเกมตู้ (arcade game) ทุกประเภทที่นำเข้าในอเมริกาเหนือเป็นเวลา 11 ปีตั้งแต่ ค.ศ. 1989 จนถึง ค.ศ. 2000 คำขวัญนี้ปรากฏบนหน้าจอในช่วงแอตแทรกต์โมด (attract mode) ของเกม
ข้อความดังกล่าวมีต้นคิด คือ วิลเลียม เอส. เซสชันส์ (William S. Sessions) อธิบดีเอฟบีไอ ผู้ซึ่งมีชื่อปรากฏบนจอไปพร้อมกับตัวคำขวัญ เซสชันส์ทำความตกลงกับรอเบิร์ต เฟย์ (Robert Fay
) นายกสมาคมเครื่องเล่นอเมริกัน (American Amusement Machine Association) ซึ่งเป็นผลให้ผู้ผลิตเกมตู้จำนวน 20 รายยอมเพิ่มคำขวัญข้างต้นเข้าไว้ในเกม คำขวัญนี้เปิดตัวอย่างเป็นทางการ ณ วันที่ 10 มกราคม ค.ศ. 1989 โดยมีการแสดงเกมรายใหญ่สามรายที่ได้เพิ่มคำขวัญเข้าไปแล้วต่อสื่อมวลชน หลายปีต่อมา มีการรณรงค์ทำนองเดียวกัน ใช้ชื่อว่า "จงใช้ซ้ำ อย่านำไปทิ้งขว้าง!" (Recycle It, Don't Trash It!) แต่แม้เซสชันส์จะพ้นจากตำแหน่งหน้าที่ในเอฟบีไอไม่กี่ปีให้หลัง คำขวัญของเขาก็ยังปรากฏในเกมใหม่ ๆ และกลายเป็นสัญลักษณ์ประจำเกมตู้แห่งคริสต์ทศวรรษ 1990 ในสหรัฐ
มีการล้อเลียนคำขวัญนี้หลายครั้ง เช่น ในเครือข่ายเอกซ์บอกซ์ไลฟ์อาร์เคด/เพลย์สเตชัน (Xbox Live Arcade/PlayStation Network) ที่ชื่อ สกอตต์พิลกริมเวอร์ซัสเดอะเวิลด์: เดอะเกม (Scott Pilgrim vs. the World: The Game) ปรากฏข้อความ "คนชนะเขาไม่กินเนื้อกันหรอก" (Winners Don't Eat Meat) หรือในภาพยนตร์ ป่วนฮาโลกอนาคต (Futurama) มีข้อความว่า "คนชนะเขาไม่เล่นวิดีโอเกมกันหรอก" (Winners don't play video games)
มะเร็งผิวหนังในม้า

มะเร็งผิวหนัง หรือ เนื้องอก เป็นชนิดของมะเร็งที่พบบ่อยที่สุดในการตรวจม้า ที่ประมาณ 45  ถึง 80 เปอร์เซ็นต์ ของโรคมะเร็งที่ได้รับการตรวจทั้งหมด ซาร์คอยด์เป็นชนิดของโรคผิวหนังที่พบมากที่สุดและเป็นชนิดที่พบมากที่สุดของโรคมะเร็งโดยรวมในม้า ส่วนมะเร็งผิวหนังสะแควมัสเซลล์คาร์ซิโนมา เป็นมะเร็งผิวหนังชนิดที่สองที่พบโดยส่วนใหญ่ และตามด้วยชนิดเมลาโนมา ซึ่งมะเร็งผิวหนังสะแควมัสเซลล์คาร์ซิโนมาและเมลาโนมามักจะเกิดขึ้นในม้าที่มีอายุมากกว่า 9 ปี ในขณะที่ชนิดซาร์คอยด์โดยทั่วไปจะมีในม้าอายุ 3 ถึง 9 ปี การตัดเนื้อออกตรวจเป็นทางเลือกที่ใช้มากที่สุดในการตรวจมะเร็งผิวหนังในม้า แต่มีข้อห้ามสำหรับกรณีของชนิดซาร์คอยด์ ทั้งนี้การวินิจฉัยและการรักษาโรคจะมีประสิทธิภาพแตกต่างกันไป ขึ้นอยู่กับชนิดของโรคมะเร็ง, ระดับของการทำลายเนื้อเยื่อเฉพาะที่, หลักฐานของการแพร่กระจายไปยังอวัยวะอื่น (การแพร่กระจายของเซลล์มะเร็ง) และตำแหน่งของเนื้องอก ซึ่งไม่ใช่การแพร่กระจายของโรคมะเร็งทั้งหมด และบางส่วนสามารถรักษาให้หายหรือลดลงโดยการผ่าตัดเนื้อเยื่อมะเร็ง หรือผ่านการใช้ยาเคมีบำบัด

ซาร์คอยด์

ซาร์คอยด์ถือเป็น 39.9 เปอร์เซ็นต์ของมะเร็งทั้งหมดที่พบมากที่สุดสำหรับการวินิจฉัยม้า
วิลล์ กริกก์

ทีมชาติ

กริกก์ ลงเล่นให้กับไอร์แลนด์เหนือ ตั้งแต่รุ่นอายุไม่เกิน 19 ปี, รุ่นอายุไม่เกิน 21 ปี และชุดใหญ่
สำหรับรุ่นอายุไม่เกิน 21 ปี วันที่ 3 กันยายน ค.ศ. 2010 เขายิงประตูในฐานะตัวสำรองที่ลงเล่นนัดแรก พบกับซานมารีโน ในการแข่งขันรอบคัดเลือกของฟุตบอลชิงแชมป์แห่งชาติยุโรป รุ่นอายุไม่เกิน 21 ปี ต่อมาวันที่ เขาลงเล่นให้กับทีมชุดใหญ่นัดแรกที่แพ้เนเธอร์แลนด์ 6–0 ในนัดกระชิบมิตรเมื่อวันที่ 2 มิถุนายน ค.ศ. 2012 โดยเขาลงเล่นครบ 90 นาที แต่หลังจากที่ผ่านนัดกระชิบมิตรไป 5 นัด และการแข่งขันฟุตบอลโลก 2014 รอบคัดเลือก ชื่อของเขากลับหลุดจากทีมชาติช่วงเดือนตุลาคม ค.ศ. 2013 จนถึงมีนาคม ค.ศ. 2015 อย่างไรก็ตาม เขาทำผลงานได้ดีกับมิลตันคีนส์ดอนส์ ทำให้เขาได้กลับมาเล่นทีมชาติอีกครั้ง ในนัดกระชับมิตรพบกับสกอตแลนด์ เขาลงเล่นไป 58 นาทีก่อนถูกเปลี่ยนออก สุดท้ายทีมชาติของเขาพ่ายไป 1–0
วันที่ 18 พฤษภาคม ค.ศ. 2016 กริกก์ถูกเรียกตัวติดทีมชาติที่จะไปแข่งขันฟุตบอลชิงแชมป์แห่งชาติยุโรป 2016 ต่อมาวันที่ 28 พฤษภาคม เขายังคงมีชื่อติดทีมชาติที่คัดเหลือ 23 คนสุดท้าย ทว่าตลอดรายการแข่งขัน เขากลับมิได้ลงเล่นเลยแม้แต่นาทีเดียว
คู่กิ๊กพริกกะเกลือ

เค้าโครงเรื่อง

เซียน เซลล์แมนหนุ่มหน้าใสสไตล์เกาหลีอาศัยอยู่กับ พายุ ลูกของน้าญาติเพียงคนเดียวที่เหลืออยู่ ทั้งสองคนพักอยู่ที่แมนชั่นเล็กๆที่อยู่ภายใต้การปกครองและดูแลของ กิมบ๊วย สาวหน้าหวานแต่เค็ม เกลือยังเรียกแม่ กิมบ๊วยอยู่กับ อาม่าซูหลิง ผู้ก่อตั้งแมนชั่นตั้งแต่สมัยยังเป็นแค่ห้องเช่า อาม่าเป็นคนจิตใจดี มีน้ำใจกว้างใหญ่มหาศาลซึ่งตรงข้ามกับหลานสาวอย่างสิ้นเชิง เซียนและกิมบ๊วยเป็นคู่ปรับตัวฉกาจ เพราะเซียนไม่ค่อยมีตังค์ จ่ายเงินค่าเช่าห้องช้าเป็นประจำ ทำให้กิมบ๊วยขัดเคืองใจ จ้องจะไล่ออกจากแมนชั่นทุกวัน แต่เซียนก็เอาตัวรอดไปอย่างฉิวเฉียดทุกเดือน
แต่แล้วคราวซวยของเซียนก็มาถึง เมื่อไม่สามารถหาเงินมาจ่ายได้ตามกำหนด และกิมบ๊วยมีผู้เช่ารายใหม่มาติดต่อคือ สมรัก หนุ่มหล่อใจดี ถือกำเนิดที่จังหวัดสกลนคร พ่อแม่มีฐานะรวยมาก สมรักเข้ามาเรียนกรุงเทพตั้งแต่มัธยมปลาย ปัจจุบันเรียนปริญญาโทสาขาบริหารจัดการธุรกิจระหว่างประเทศ สมรักต้องการพักที่แมนชั่นของ กิมบ๊วยเพราะอยู่ใกล้บ้านของ คุณหนูต้นอ้อ คุณหนูไฮโซเพื่อนร่วมห้องที่ตัวเองปิ๊ง สมรักยอมทุ่มทุนจ่ายล่วงหน้าทั้งปีเพื่อจะได้พักที่นี่ กิมบ๊วยไม่รอช้ารีบงัดห้องขนของเซียนและพายุออกไปทันที ทำให้เซียนกับพายุคับแค้นใจ จึงสืบรู้ว่าเหตุผลที่แท้จริงของสมรัก ทั้งสองคนเลยแอบอ้างว่ารู้จักกับต้นอ้อและจะแฉว่าสมรักคิดมิดีมิร้าย เป็นพวกโรคจิตแอบดูระยะไกล สมรักรีบอธิบายว่าเขาไม่ได้คิดไกลแค่ต้องการอยู่ใกล้นางในฝัน แอบดูแค่หลังคาบ้านก็พอแล้ว แต่เซียนไม่ยอมยืนยันว่าจะแฉ แต่มีข้อแม้ว่าถ้าไม่อยากโดนเปิดโปง สมรักต้องยอมให้เขาและพายุพักอยู่ในห้องตามเดิม สมรักตกอยู่ในอาการน้ำท่วมปาก จึงจำใจต้องยอมให้สองคนนั้นเข้ามาอยู่ร่วมห้อง
สมรัก และ พายุ ต้องใช้ชีวิตอยู่ร่วมกันอย่างลุ่มๆ ดอนๆ ท่ามกลางความเค็มของกิมบ๊วย และความปั่นป่วนชวนปวดกบาลของเพื่อนข้างห้องสุดเพี้ยนและไฮเปอร์อย่าง พี่แพทริค หรือ พี่ติ๊ก นักแสดงตัวประกอบและของหางแถว และ พี่ป๋อ หัวหน้าวินมอเตอร์ไซด์หน้าปากซอยที่แอบหลงรักกิมบ๊วยจนเข้าไปถึงไส้ติ่ง ทั้งติ๊กและป๋อเทียวไปเทียวมาขายขนมจีบ กิมบ๊วยไม่เว้นแต่ละวัน สร้างความงุนงง และสมเพชให้เซียนเป็นอย่างยิ่ง ในขณะที่กิมบ๊วยเองก็แสนจะข้องจิต ที่ผู้ชายไร้ความมั่นคงอย่างเซียนมักจะมีสาวแก่แม่หม้ายแวะเวียนมาหลงเสน่ห์อยู่เนืองๆ โดยเฉพาะขาประจำอย่าง น้องมะลิ ลูกสาวของ ลุงเบี้ยว เจ้าของร้านอาหารตามสั่งหน้าปากซอย คู่ปะทะฝีปากของ ป้าใหญ่ แม่นมของคุณหนูต้นอ้อ แถมลุงเบี้ยวยังเกลียดขี้หน้าเซียนอย่างแรงเพราะนอกจากจะชอบหลอกขายของไร้สาระให้ลูกสาวแล้ว
คิดถึง (เพลงบอดี้สแลม)

มิวสิควิดีโอ

มิวสิกวิดีโอเพลงนี้เผยแพร่เมื่อวันที่ 28 มีนาคม พ.ศ. 2558 เวลา 21:00 น. กำกับโดย ดล ผดุงวิเชียร แสดงนำโดย เรย์ แมคโดนัลด์ , ฝน นลินทิพย์ เพิ่มภัทรสกุล และวงบอดี้สแลม

การตอบรับ

เพลง "คิดถึง" ติดชาร์ตอันดับสูงสุด 1 ใน 100 ของชาร์ตหมวดเพลง GMM Gmember Chart Top 100 ประจำวันที่ 11 ตุลาคม พ.ศ. 2557 และติดชาร์ตอันดับ 3 ใน 5 ของชาร์ตหมวดเพลง GMM Gmember Chart Top 5 ประจำวันที่ 29 กันยายน พ.ศ. 2557 จากเว็บไซต์ Gmember